smcproject/ml-wiki-sentences huggingface dataset:
ഗൗരി ഷിൻഡെ സംവിധാനം ചെയ്ത ഒരു ഇന്ത്യൻ ഹാസ്യ ചലച്ചിത്രമാണ് ഇംഗ്ലീഷ് വിംഗ്ലീഷ് .
മധുരപലഹാരങ്ങൾ ഉണ്ടാക്കി വിൽക്കുന്ന ഒരു ചെറിയ സംരംഭകയായ ശശി എന്നു പേരുള്ള ഒരു സ്ത്രീയെ ചുറ്റിപ്പറ്റിയാണ് കഥ.
ചിത്രത്തിൽ ശശി എന്ന കേന്ദ്രകഥാപാത്രത്തെ ശ്രീദേവി അവതരിപ്പിച്ചിരിക്കുന്നു.
ഇംഗ്ലീഷിലെ പരിമിത ജ്ഞാനത്തെതുടർന്ന് തന്നോടുള്ള ഭർത്താവിന്റെയും മകളുടെയും പരിഹാസമനോഭാവം മാറ്റിയെടുക്കുന്നതിനും സ്വയം ആദരവ് നേടുന്നതിനും വേണ്ടി ഇംഗ്ലീഷിൽ സംസാരിക്കാൻ പരിശീലനം നേടുന്ന കോഴ്സിൽ ശശി ചേരുകയും തുടർന്നുണ്ടാകുന്ന സംഭവവികാസങ്ങളും ചിത്രത്തിൽ നർമ്മരൂപേണ അവതരിപ്പിച്ചിരിക്കുന്നു.
ശ്രീദേവി അവതരിപ്പിച്ച കഥാപാത്രം ഷിൻഡെയുടെ അമ്മയുടെ പ്രചോദനമായിരുന്നു.
ഇംഗ്ലീഷ് വിക്കിപീഡിയ ബ്ലാക്ക്ഔട്ട് ഇംഗ്ലീഷ് വിലാസം https://ml.wikipedia.org/wiki/English_Wikipedia_blackout 2012 ജനുവരി 18ന് ഇംഗ്ലീഷ് വിക്കിപീഡിയയുടെ താൾ
2012 ജനുവരി 18-19 തീയതികളിൽ ഇംഗ്ലീഷ് വിക്കിപീഡിയ 24 മണിക്കൂർ നേരത്തേക്ക് താത്കാലികമായി നിർത്തലാക്കിയ സംഭവമാണ് ഇംഗ്ലീഷ് വിക്കിപീഡിയ ബ്ലാക്ക്ഔട്ട് (English Wikipedia blackout).
ലേഖനങ്ങളുടെ സ്ഥാനത്ത് ജാവാസ്ക്രിപ്റ്റ് പ്രവർത്തനസജ്ജമാകാത്തവർക്കും പേജ് ലോഡ് ചെയ്യുമ്പോൾ എസ്കേപ് കീ അമർത്താത്തവർക്കും ഒഴിച്ച് ബാക്കിയുള്ളവർക്ക് അമേരിക്കൻ കോൺഗ്രസ് നടപ്പിലാക്കാനുദ്ദേശിക്കുന്ന പിപ , സോപ എന്നിവയോടുള്ള എതിർപ്പ് പ്രകടമാക്കുന്ന ഒരു സന്ദേശമാണ് ലഭിച്ചത്
72 മണിക്കൂർ നീണ്ടു നിന്ന ഒരു തിരഞ്ഞെടുപ്പിന് ശേഷം ജനുവരി 16ന് വിക്കിമീഡിയ സ്ഥാപകനായ ജിമ്മി വെയിൽ‌സും എക്സിക്കൂട്ടീവ് ഡയറക്റ്ററായ സ്യൂ ഗാർഡ്‌നറും ചേർന്നാണ് ബ്ലാക്കൗട്ടിനെപ്പറ്റി വിശദീകരിച്ചത്.
റെഡിറ്റ് പോലുള്ള കുറെ സൈറ്റുകൾ സമാനസ്ഥിതിയിലുള്ള സമരം നടത്തുന്ന ജനുവരി 18ന് അന്താരാഷ്ട്രസമയം 05.00 (ഇന്ത്യൻ സമയം 10.30) മുതൽ 24 മണിക്കൂറത്തേക്കായിരുന്നു ഇത്.
ഇംഗ്ലീഷ് ഒരു ഔദ്യോഗിക ഭാഷയായ പ്രദേശിക എന്റിറ്റികളുടെ പട്ടിക ഇംഗ്ലീഷ് ഒരു ഔദ്യോഗിക ഭാഷയായ രാജ്യങ്ങൾ (യഥാർത്ഥത്തിൽ അല്ലെങ്കിൽ ഡി ജ്യൂർ)
ഇംഗ്ലീഷ് പ്രധാന മാതൃഭാഷയായ ആംഗ്ലോസ്ഫിയർ രാജ്യങ്ങളാണ്.
ആംഗ്ലോസ്ഫിയർ ന്യൂനപക്ഷ ഭാഷയായി സഹ-ഔദ്യോഗിക അനൌദ്യോഗിക (എന്നാൽ രണ്ടാം ഭാഷയായി വ്യാപകമായി സംസാരിക്കുന്നു: ബ്രിട്ടീഷ് സാമ്രാജ്യത്തിന്റെ ഭാഗമായിരുന്ന ലോകത്തിന്റെ എല്ലാ മേഖലകളും.
നിലവിലെ ബ്രിട്ടീഷ് വിദേശ പ്രദേശങ്ങളുടെ പേരുകൾ ചുവപ്പിൽ അടിവരയിട്ടു.
ഇംഗ്ലീഷ് ഒരു ഔദ്യോഗിക ഭാഷയായ പ്രദേശങ്ങളുടെ പട്ടികയാണ് ഇനിപ്പറയുന്നത്.
2019 ൽ 55 പരമാധികാര സംസ്ഥാനങ്ങളിലും 27 പരമാധികാരേതര സ്ഥാപനങ്ങളിലും ഇംഗ്ലീഷ് ഒരു ഔദ്യോഗിക ഭാഷയായിരുന്നു.
പല രാജ്യ ഉപവിഭാഗങ്ങളും പ്രാദേശിക തലത്തിൽ ഇംഗ്ലീഷിനെ ഒരു ഔദ്യോഗിക ഭാഷയായി പ്രഖ്യാപിച്ചു.
ഇംഗ്ലീഷ് ഒരു ഔദ്യോഗിക ഭാഷയായ സംസ്ഥാനങ്ങളിൽ ഭൂരിഭാഗവും ബ്രിട്ടീഷ് സാമ്രാജ്യത്തിന്റെ മുൻ പ്രദേശങ്ങളാണ്.
കോമൺ‌വെൽത്ത് രാജ്യങ്ങളുടെയും ആസിയാന്റെയും ഏക ഔദ്യോഗിക ഭാഷയാണ് ഇംഗ്ലീഷ്.
ഐക്യരാഷ്ട്രസഭ, യൂറോപ്യൻ യൂണിയൻ, നാഫ്ത, ആഫ്രിക്കൻ യൂണിയൻ, ഓർഗനൈസേഷൻ ഓഫ് ഇസ്ലാമിക് കോഓപ്പറേഷൻ, കരീബിയൻ കമ്മ്യൂണിറ്റി, യൂണിയൻ ഓഫ് സൗത്ത് അമേരിക്കൻ നേഷൻസ്, മറ്റ് നിരവധി അന്താരാഷ്ട്ര സംഘടനകൾ എന്നിവയുടെ ഔദ്യോഗിക ഭാഷകളിൽ ഒന്നാണ് ഇംഗ്ലീഷ്.
യുണൈറ്റഡ് കിംഗ്ഡം, യുണൈറ്റഡ് സ്റ്റേറ്റ്സ്, ഓസ്‌ട്രേലിയ, ന്യൂസിലാന്റ് എന്നിവിടങ്ങളിൽ ഔദ്യോഗിക ഭാഷയായി ഇംഗ്ലീഷ് ഇല്ല.
ഈ രാജ്യങ്ങളിൽ ഇംഗ്ലീഷിന്റെ പ്രബലമായ സ്ഥാനം കാരണം, ഇത് അവരുടെ യഥാർത്ഥ ഔദ്യോഗിക ഭാഷയായി കണക്കാക്കപ്പെടുന്നു.
അമേരിക്കൻ ഐക്യനാടുകളിൽ ദേശീയ തലത്തിൽ ഇംഗ്ലീഷ് ഒരു ഔദ്യോഗിക ഭാഷയല്ലെങ്കിലും, അതിന്റെ മിക്ക സംസ്ഥാനങ്ങളിലും പ്രദേശങ്ങളിലും ഔദ്യോഗിക ഭാഷയായി ഇംഗ്ലീഷ് ഉണ്ട്.
പരമാധികാര രാജ്യങ്ങൾ ഇംഗ്ലീഷ് ഒരു യഥാർത്ഥ ഭാഷയായ രാജ്യങ്ങൾ സംഖ്യ രാജ്യം ആൽഫ 3 കോഡ് പ്രദേശം ജനസംഖ്യ പ്രാഥമിക ഭാഷ?
1 ഓസ്ട്രേലിയ AUS ഓഷ്യാനിയ 25,019,600 അതെ 2 ന്യൂസീലൻഡ് NZL ഓഷ്യാനിയ 4,893,830 അതെ 3 യുണൈറ്റഡ് കിങ്ഡം GBR യൂറോപ്പ് 66,040,229 അതെ 4 അമേരിക്കൻ ഐക്യനാടുകൾ USA ഉത്തര അമേരിക്ക 328,239,523 അതെ ഇംഗ്ലീഷ് ഒരു ന്യായാധിപവും യഥാർത്ഥ ഭാഷയുമായ രാജ്യങ്ങൾ സംഖ്യ രാജ്യം ആൽഫ 3 കോഡ് പ്രദേശം ജനസംഖ്യ പ്രാഥമിക ഭാഷ?
1 ആന്റീഗയും ബാർബ്യൂഡയും ATG കരീബിയൻ 85,000 അതെ 2 ബഹാമാസ് BHS കരീബിയൻ 331,000 അതെ 3 ബാർബേഡോസ് BRB കരീബിയൻ 294,000 അതെ 4 ബെലീസ് BLZ മദ്ധ്യ അമേരിക്ക 288,000 അതെ 5 ബോട്സ്വാന BWA ആഫ്രിക്ക 1,882,000 അല്ല 6 ബറുണ്ടി BDI ആഫ്രിക്ക 10,114,505 അല്ല 7 കാമറൂൺ CMR ആഫ്രിക്ക 22,534,532 അല്ല 8 കാനഡ CAN വടക്കേ അമേരിക്ക 35,985,751 അതെ(ക്യൂബെക്ക്, നോർത്തേൺ ന്യൂ ബ്രൺസ്‌വിക്ക്, നുനാവത്ത് എന്നിവ ഒഴികെ) 9 കുക്ക് ദ്വീപുകൾ COK ഓഷ്യാനിയ 20,000 അതെ 10 ഡൊമനിക്ക DMA കരീബിയൻ 73,000 അതെ 11 ഇസ്വാറ്റിനി SWZ ആഫ്രിക്ക 1,141,000 അല്ല 12 ഫിജി FJI ഓഷ്യാനിയ 828,000 അതെ(കൂടുതലും വ്യാപകമായി സംസാരിക്കപ്പെടുന്നു) 13 ഗാംബിയ GMB ആഫ്രിക്ക 1,709,000 അല്ല 14 ഘാന GHA ആഫ്രിക്ക 27,000,000 അതെ (കൂടുതലും വ്യാപകമായി സംസാരിക്കപ്പെടുന്നു) 15 ഗ്രനേഡ GRD കരീബിയൻ 111,000 അതെ 16 ഗയാന GUY തെക്കേ അമേരിക്ക 738,000 അതെ 17 ഇന്ത്യ IND ഏഷ്യ 1,247,540,000 അല്ല (ഔദ്യോഗിക, വിദ്യാഭ്യാസ ആവശ്യങ്ങൾക്കായി ഉപയോഗിക്കുന്നു) 18 അയർലന്റ് IRL യൂറോപ്പ് 4,900,000 അതെ( ഐറിഷ് ഭാഷ സഹ ഔദ്യോഗികമാണ്) 19 ജമൈക്ക JAM കരീബിയൻ 2,714,000 അതെ 20 കെനിയ KEN ആഫ്രിക്ക 45,010,056 അതെ(വ്യപാര, വിദ്യാഭ്യാസ ആവശ്യങ്ങൾക്കായി ഉപയോഗിക്കുന്നു) 21 കിരീബാസ് KIR ഓഷ്യാനിയ 95,000 അല്ല 22 ലെസോത്തോ LSO ആഫ്രിക്ക 2,008,000 അല്ല 23 ലൈബീരിയ LBR ആഫ്രിക്ക 3,750,000 അതെ 24 മലാവി MWI ആഫ്രിക്ക 16,407,000 അല്ല 25 മാൾട്ട MLT യൂറോപ്പ് 430,000 അല്ല (ഔദ്യോഗിക, വിദ്യാഭ്യാസ ആവശ്യങ്ങൾക്കായി ഉപയോഗിക്കുന്നു) 26 മാർഷൽ ദ്വീപുകൾ MHL ഓഷ്യാനിയ 59,000 അല്ല 27 മൗറീഷ്യസ് MUS ആഫ്രിക്ക 1,262,000 അല്ല 28 മൈക്രോനേഷ്യ FSM ഓഷ്യാനിയ 110,000 അല്ല 29 നമീബിയ NAM ആഫ്രിക്ക 2,074,000 അല്ല (കൂടുതലും വ്യാപകമായി സംസാരിക്കപ്പെടുന്നു) 30 നൗറു NRU ഓഷ്യാനിയ 10,000 അല്ല (കൂടുതലും വ്യാപകമായി സംസാരിക്കപ്പെടുന്നു) 31 നൈജീരിയ NGA ആഫ്രിക്ക 182,202,000 അതെ(കൂടുതലും വ്യാപകമായി സംസാരിക്കപ്പെടുന്നു) 32 നിയുവെ NIU ഓഷ്യാനിയ 1,600 അല്ല 33 പാകിസ്താൻ PAK ഏഷ്യ 212,742,631 അല്ല (ഔദ്യോഗിക, വിദ്യാഭ്യാസ ആവശ്യങ്ങൾക്കായി ഉപയോഗിക്കുന്നു) 34 പലാവു PLW ഓഷ്യാനിയ 20,000 അല്ല 35 പാപുവ ന്യൂ ഗിനിയ PNG ഓഷ്യാനിയ 7,059,653 അതെ 36 ഫിലിപ്പീൻസ് PHL ഏഷ്യ 102,885,100 അതെ( ഫിലിപ്പിനോ ഭാഷസഹ ഔദ്യോഗികമാണ്) 37 റുവാണ്ട RWA ആഫ്രിക്ക 11,262,564 അല്ല (ഔദ്യോഗിക, വിദ്യാഭ്യാസ ആവശ്യങ്ങൾക്കായി ഉപയോഗിക്കുന്നു) 38 സെയ്ന്റ് കിറ്റ്സ് നീവസ് KNA കരീബിയൻ 50,000 അതെ 39 സെയ്ന്റ് ലൂസിയ LCA കരീബിയൻ 165,000 അതെ 40 സെയ്ന്റ് വിൻസന്റ് ഗ്രനഡീൻസ് VCT കരീബിയൻ 120,000 അതെ 41 സമോവ WSM ഓഷ്യാനിയ 188,000 അല്ല 42 സെയ്‌ഷെൽസ് SYC ആഫ്രിക്ക 87,000 അല്ല 43 സീറാ ലിയോൺ SLE ആഫ്രിക്ക 6,190,280 അതെ 44 സിംഗപ്പൂർ SGP ഏഷ്യ 5,469,700 അതെ(കൂടുതലും വ്യാപകമായി സംസാരിക്കപ്പെടുന്നു) 45 സോളമൻ ദ്വീപുകൾ SLB ഓഷ്യാനിയ 507,000 അല്ല 46 സൗത്ത് ആഫ്രിക്ക ZAF ആഫ്രിക്ക 54,956,900 അല്ല (ഔദ്യോഗിക, വിദ്യാഭ്യാസ ആവശ്യങ്ങൾക്കായി ഉപയോഗിക്കുന്നു) 47 ദക്ഷിണ സുഡാൻ SSD ആഫ്രിക്ക 12,340,000 അല്ല 48 സുഡാൻ SDN ആഫ്രിക്ക 40,235,000 അല്ല 49 ടാൻസാനിയ TZA ആഫ്രിക്ക 51,820,000 അല്ല 50 ടോങ്ക TON ഓഷ്യാനിയ 100,000 അല്ല 51 ട്രിനിഡാഡ് ടൊബാഗോ TTO കരീബിയൻ 1,333,000 അതെ 52 തുവാലു TUV ഓഷ്യാനിയ 11,000 അല്ല 53 യുഗാണ്ട UGA ആഫ്രിക്ക 37,873,253 അല്ല (ഔദ്യോഗിക, വിദ്യാഭ്യാസ ആവശ്യങ്ങൾക്കായി ഉപയോഗിക്കുന്നു) 54 വാനുവാടു VUT ഓഷ്യാനിയ 226,000 അല്ല 55 സാംബിയ ZMB ആഫ്രിക്ക 16,212,000 അല്ല 56 സിംബാബ്‌വെ ZWE ആഫ്രിക്ക 13,061,239 അല്ല (കൂടുതലും വ്യാപകമായി സംസാരിക്കപ്പെടുന്നു)
ഇംഗ്ലീഷ് പ്രതിരോധം ഇംഗ്ലീഷ് വിലാസം https://ml.wikipedia.org/wiki/English_Defence
ചെസ്സിലെ പ്രാരംഭനീക്കത്തിൽ കറുപ്പ് സ്വീകരിക്കുന്ന പ്രതിരോധപരമായ  ഒരു പ്രാരംഭനീക്കമാണ് ഇംഗ്ലീഷ് പ്രതിരോധം .
ഇത് ഇങ്ങനെയാണ് കളിക്കുന്നത്: 1.
d4 e6 2.
c4 b6 വിശദീകരണം
വെള്ള 3.e4 എന്ന നീക്കത്തിലൂടെ കാലാളുകളുടെ മധ്യനിര നേടുമ്പോൾ, കറുപ്പ് Bb7, ...
Bb4,...
Qh4,...
f5, എന്നി നീക്കങ്ങളിലൂടെ മധ്യഭാഗത്തെ കാലാളുകൾക്ക് സമ്മർദ്ദമേൽപ്പിക്കുന്നു.
ഈ നീക്കം ആവിഷ്ക്കരിച്ചത് പി.എൻ. വാല്ലിസ് എന്ന ഇംഗ്ലീഷ് കളിക്കാരനാണ്.
1970 കളിലെ ഒട്ടുമിക്ക മുൻനിരയിലുള്ള ഇംഗ്ലണ്ട് കളിക്കാരും ഈ നീക്കം തുടർന്നതോടെ ഇംഗ്ലീഷ് പ്രതിരോധം എന്ന പേര് പ്രചാരത്തിലായി.
കറുപ്പിന്റെ ആന, കുതിര, മന്ത്രി എന്നിവ വെള്ളയ്ക്ക് മുമ്പേ ആക്രമിക്കാൻ മുൻനിരയിലെത്തുന്നു എന്നതാണ് ഈ നീക്കത്തിന്റെ സവിശേഷത.
ഇംഗ്ലീഷ് വിക്കിപീഡിയ ഇംഗ്ലീഷ് വിലാസം https://ml.wikipedia.org/wiki/English_Wikipedia
വിക്കിപീഡിയയുടെ ഇംഗ്ലീഷ് ഭാഷയിലുള്ള പതിപ്പാണ്‌ ഇംഗ്ലീഷ് വിക്കിപീഡിയ .
2001 ജനുവരി 15 -ന് ആരംഭിച്ച ഈ പതിപ്പിൽ 2009 ഓഗസ്റ്റോടെ 30 ലക്ഷം ലേഖനങ്ങളായി .
വിക്കിപീഡിയയുടെ ആദ്യ പതിപ്പായ ഇംഗ്ലീഷ് വിക്കിപീഡിയ, ഏറ്റവും വലുതെന്ന സ്ഥാനം ഇപ്പോഴും നിലനിർത്തുന്നു.
രണ്ടാം സ്ഥാനത്തുള്ള ജർമൻ വിക്കിപീഡിയയുടേതിനേക്കാൾ മൂന്ന് മടങ്ങ് ലേഖനങ്ങൾ ഇംഗ്ലീഷ് വിക്കിപീഡിയയിൽ ഉണ്ട്.
2011 -ലെ കണക്കനുസരിച്ച് 38,10,227 ലേഖനങ്ങൾ വിക്കിപീഡിയയിലുണ്ട്.
അവലംബം ↑ English Wikipedia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇംഗ്ലീഷ് ആൻഡ്‌ ഫോറിൻ ലാന്ഗ്വെജസ് യുണിവേഴ്സിറ്റി
ഇംഗ്ലീഷ് ആൻഡ്‌ ഫോറിൻ ലാംഗ്വേജ്സ് യുണിവേഴ്സിറ്റി (ഇഫ്ലു), ഇഗ്ലീഷും മറ്റു വിദേശ ഭാഷകൾക്കമുള്ള ഒരു കേന്ദ്രസർവകലാശാലയാണ്.
ഇഫ്ലുവിന്റെ പ്രധാന ക്യാമ്പസ് ഹൈദരാബാദിലെ സെകുന്ദരാബാദിലാണ് സ്ഥിതി ചെയ്യുന്നത്.
ഇത് കൂടാതെ ലഖ്‌നൗ, ഷില്ലൊങ്ങ് എന്നിവിടങ്ങളിലും ക്യാമ്പസുകൾ ഉണ്ട് .
1958-ൽ കേന്ദ്രസർക്കരിനാൽ സെൻട്രൽ ഇൻസ്റിട്യൂട്ട് ഓഫ് ഇംഗ്ലീഷ് എന്ന പേരിൽ തുടങ്ങിയ സ്ഥാപനം, 1972-ൽ വിദേശഭാഷാ പഠനത്തിനായി വികസിക്കപ്പെട്ടു.
പിന്നീട്, സെൻട്രൽ ഇൻസ്റ്റിറ്റ്യൂട്ട് ഓഫ് ഇംഗ്ലീഷ് ആൻഡ്‌ ഫോറിൻ ലാംഗ്വേജ്സ് എന്നും, 2006-ൽ കേന്ദ്ര സർവകലാശാല പദവി കിട്ടിയപ്പോൾ ഇംഗ്ലീഷ് ആൻഡ്‌ ഫോറിൻ ലാംഗ്വേജ്സ് യുണിവേഴ്സിറ്റി എന്നും പുനർനാമകരണം ചെയ്യപ്പെട്ടു.
ഇംഗ്ലീഷും വിദേശ ഭാഷകളും അവയിലെ സാഹിത്യം, ഗവേഷണം, അധ്യാപക പരിശീലനം, ഇന്ത്യയിലെ ഭാഷ പരിശീലന നിലവാരം ഉയർത്തുക തുടങ്ങിയവയ്ക്കാണ് ഇഫ്ലുവിൻറെ പ്രധാന ലക്ഷ്യങ്ങൾ.
വിദേശ ഭാഷാ പഠനത്തിനായി സമർപ്പിതമായ ഇന്ത്യയിലെ ഒരേ ഒരു സർവകലാശാലയാണ് ഇഫ്ലു.
ഇംഗ്ലീഷ്, അറബിക്, ജർമൻ, ജാപ്പനീസ്, റഷ്യൻ, സ്പാനിഷ്, ഹിന്ദി,ഫ്രഞ്ച് എന്നീ ഭാഷകളിൽ ഇഫ്ലു കോഴ്സുകൾ വാഗ്ദാനം ചെയ്യുന്നുണ്ട്.
സാംസ്കാരിക പഠനത്തിൽ ബിരുദാനന്തരബിരുതം കൊടുക്കുന്ന രാജ്യത്തെ ആദ്യ സർവകലാശാലകളിൽ ഒന്നാണ് ഇഫ്ലു.
ക്യാമ്പസുകൾ
മൂന്ന് ക്യാമ്പസുകളിൽ ആയാണ് ഇഫ്ലു പ്രവർത്തിക്കുന്നത്.
ഹൈദരാബാദ്
ഹൈദരാബാദ് ക്യാമ്പസ് ആണ് ഇഫ്ലുവിന്റെ പ്രധാന ആസ്ഥാനം.
ഒസ്മാനിയ സർവകലാശാലയ്ക്ക് സമീപം ഉള്ള 15 ഹെക്ടർ സ്ഥലത്താണ് ഇഫ്ലു സ്ഥിതി ചെയ്യുന്നത്.
സ്കൂൾ ഓഫ് ഏഷ്യൻ സ്റ്റ്ടീസ് സ്കൂൾ ഓഫ് ഇന്റർ ഡിസിപ്ലിനറി സ്റ്റഡീസ് സ്കൂൾ ഓഫ് ക്രിട്ടിക്കൽ ഹ്യുമാനിറ്റീസ് സ്കൂൾ ഓഫ് ഡിസ്ടൻസ് എജ്യുക്കേഷൻ സ്കൂൾ ഓഫ് ഇംഗ്ലീഷ് എജ്യുക്കേഷൻ സ്കുൾ ഓഫ് ലിറ്റററി സ്റ്റഡീസ് അവലംബം
ഇംഗ്ലീഷ് മാസ്റ്റിഫ് ഇംഗ്ലീഷ് വിലാസം https://ml.wikipedia.org/wiki/English_Mastiff
മാസ്റ്റിഫ് ഗണത്തിൽ പെട്ട ഒരു വലിയ നായ ജനുസ്സാണ് ഇംഗ്ലീഷ് മാസ്റ്റിഫ് .
(English Mastiff) പല രാജ്യങ്ങളിലും മാസ്റ്റിഫ് എന്ന് ഇവയെ ചുരുക്കി വിളിക്കുന്നു.
ഏറ്റവും ഭാരം കൂടിയ നായജനുസ്സാണ് ഇംഗ്ലീഷ് മാസ്റ്റിഫ്.
ശക്തമായ നല്ല നീളവും വീതിയും ഉള്ള വലിയ ശരീരമാണ് ഇംഗ്ലീഷ് മാസ്റ്റിഫുകളുടേത്.
വലിയ ചതുരാകൃതിയുള്ള തല ഇവയുടെ ഭയപ്പെടുത്തുന്ന രൂപത്തിന് ആക്കം കൂട്ടുന്നു.
സാധാരണ ചുമൽ വരെ 27 മുതൽ 32 വരെ ഇഞ്ച് ഉയരമാണ് ഇംഗ്ലീഷ് മാസ്റ്റിഫ് നായകൾക്ക് ഊണ്ടാവുക.
ഏറ്റവും ഭാരം കൂടിയ നായ എന്നുള്ള ലോകറെക്കോർഡ് ഇംഗ്ലണ്ടിലുള്ള സോർബ എന്ന ഇംഗ്ലീഷ് മാസ്റ്റിഫ് നായക്കാണ്, 142 കിലോഗ്രാമാണ് അതിന്റെ ഭാരം, 37 ഇഞ്ച് ഉയരവും മൂക്കിന്റെ അറ്റം മുതൽ വാലിന്റെ അറ്റം വരെ 8 അടി 3 ഇഞ്ച് നീളവും സോർബയ്ക്കുണ്ട്.
സാധാരണ ഭാരം 70 മുതൽ 90 കിലോഗ്രാം വരെയാണ്.
ചെറിയ രോമങ്ങളാണ് ഇംഗ്ലീഷ് മാസ്റ്റിഫിന്റെത്.
മുഖത്ത് കറുപ്പുനിറമായിരിക്കും.
ശരീരം കടുത്ത ചന്ദന നിറമോ വെള്ളി കലർന്ന ചന്ദന നിറമോ ആയിരിക്കും.
പെരുമാറ്റവും ഉപയോഗവും രണ്ട് ഇംഗ്ലീഷ് മാസ്റ്റിഫ് നായകൾ
ഒന്നാന്തരം കാവൽ നായകളായ ഇംഗ്ലീഷ് മാസ്റ്റിഫുകൾ യജമാനനോടും കുടൂംബാംഗങ്ങളോടും വളരെ ശാന്തസ്വഭാവരായി പെരുമാറുന്നു.
കുട്ടികളോടൊത്ത് ഇടപഴകുന്നതിൽ ഈ ജനുസ്സ് മിടുക്ക് കാനിക്കുന്നു, ഇത് കുടുംബങ്ങളിൽ ഈ നായ ജനുസ്സിന്റെ പ്രിയം വ‌ർദ്ധിപ്പിച്ചിട്ടുണ്ട്.
അപരിചിതർ ഈ നായയുടെ ഉടമയുടെയോ അവരുടെ കുടുംബാംഗങളുടെയോ സമീപത്ത് ചെല്ലാൻ ശ്രമിച്ചാൽ ഇവ ഇടയിൽ കയറി നിന്ന് തടയും, എന്നിട്ടും അപരിചിതൻ പിന്മാറുന്നില്ലെന്ന്നു കണ്ടാൽ ഇവ ആക്രമിക്കുമെന്നുറപ്പാണ്.
ഈ സം‌രക്ഷണ മനോഭാവം ഏറ്റവും നല്ല കാവൽ നായ ജനുസ്സുകളിൽ ഒന്നായി ഇവയെ മാറ്റിയിരിക്കുന്നു.
ആരോഗ്യം വളർച്ചാനിരക്ക് കൂടുതലായതു കൊണ്ട് കുട്ടികളായിരിക്കുമ്പോൾ തന്നെ ഭക്ഷണരീതി ശ്രദ്ധിക്കണം
വളരെ വലിയ നായകളായതു കൊണ്ട് ശ്രദ്ധാപൂർണ്ണമായ ഭക്ഷണരീതിയും വ്യായാമവും ഈ നായ ജനുസ്സിന് അത്യന്താപേക്ഷിതമാണ്.
സാധാരണ ഇംഗ്ലീഷ് മാസ്റ്റിഫിന്റെ ആയുസ്സ് 9 മുതൽ 12 വർഷം വരെയാണ്.
സാധാരണ കണ്ടുവരുന്ന രോഗങ്ങൾ ഹിപ് ഡിസ്പ്ലേസിയ , ഗ്യാസ്ട്രിക് ടോർഷൻ എന്നിവയാണ്.
പൊണ്ണത്തടി ഇവയെ വളരെ വേഗം ബാധിക്കും.
ചുരുക്കമായി അലർജ്ജി , പ്രോഗ്രസീവ് റെറ്റിനൽ അട്രോഫി , ഹൈപോതൈറോയിഡിസം , കാർഡിയോമയോപതി എന്നീ രോഗങ്ങളും കണ്ടു വരുന്നു.
പഗ്നൻസസ് ബ്രിട്ടാനീ ( Pugnaces Britanniae ) എന്ന വംശനാശം സംഭവിച്ച നായജനുസ്സിൽ നിന്നാണ് ഇംഗ്ലീഷ് മാസ്റ്റിഫുകൾ ഉരുത്തിരിഞ്ഞത്.
അലോണ്ട് , മൊളോസ്സർ നായ ജനുസ്സുകളുടെ വംശപാരമ്പര്യവും ഇംഗ്ലീഷ് മാസിഫുകളിൽ ഉണ്ടെന്ന് കരുതപ്പെടുന്നു.
ബ്രിട്ടണിൽ ഉരുത്തിരിഞ്ഞ ഏറ്റവും പഴയ നായ ജനുസ്സാണ് ഇംഗ്ലീഷ് മാസ്റ്റിഫ്.
ബി.സി 6ആം നൂറ്റാണ്ടിൽ ബ്രിട്ടണിലെത്തിയ ഈ നായ ജനുസ്സ് പ്രധാനമായും ഉപയോഗിക്കപ്പെട്ടത് കാള , കരടി , സിംഹം മുതലായ മൃഗങളുമായുള്ള പോരിനാണ്.
യുദ്ധത്തിലും ഇവയെ വ്യാപകമായി ഉപയോഗിച്ചിരുന്നു.
ഇംഗ്ലീഷ് മാസ്റ്റിഫ് അവലംബം ↑ ↑ ഇംഗ്ലീഷ് മാസ്റ്റിഫ് വിവരങൾ ↑ Fleig, D. (1996).
Fighting Dog Breeds .
(Pg. 26 - 27) .
Neptune, NJ : TFH Publications.
ISBN 0-7938-0499-X 1 2 http://puppy-dogs.com/2007/07/28/english-mastiff-breed/ നായ ജനുസ്സുകൾ
ഇംഗ്ലീഷ് പ്രാരംഭനീക്കം ഇംഗ്ലീഷ് വിലാസം https://ml.wikipedia.org/wiki/English_Opening
ചെസ്സിലെ ഒരു തരം പ്രാരംഭനീക്കമാണ് ഇംഗ്ലീഷ് ഓപ്പണിങ്ങ് .
ഇത് തുടങ്ങുന്നത് ഇങ്ങനെയാണ്:
1.
ലഭ്യമായ വിവരങ്ങളുടെ അടിസ്ഥാനത്തിൽ, ചെസ്സിലെ ജനപ്രീതിയുള്ള നാലാമത്തെ പ്രാരംഭനീക്കമാണിത്.
മൂലയിൽ നിന്ന്, d5 കള്ളി നിയന്ത്രിച്ച് കൊണ്ട് മദ്ധ്യഭാഗത്തിനുവേണ്ടി വെള്ള പോരാട്ടം തുടങ്ങുന്നു.
ഈ പ്രാരംഭനീക്കത്തിന് ഇംഗ്ലീഷ് എന്ന പേര് ലഭിക്കാൻ കാരണം ഈ പ്രാരംഭനീക്കം കളിച്ച ഇംഗ്ലീഷ് ലോകചാമ്പ്യൻ(അനൗദ്യോഗികം),ഹോവാർഡ് സ്ടുന്റോൻ എന്ന കളിക്കാരനിൽ നിന്നാണ്.
1843 ൽ സൈന്റ് അമന്റിനെതിരെയായിരുന്നു ആ കളി.
ഇംഗ്ലീഷ് ചാനൽ ഇംഗ്ലീഷ് വിലാസം https://ml.wikipedia.org/wiki/English_Channel ഇംഗ്ലീഷ് ചാനലിന്റെ കൃത്രിമോപഗ്രഹത്തിൽ നിന്നുള്ള കാഴ്ച
ഇംഗ്ലീഷ് ചാനൽ അഥവാ ചാനൽ അറ്റ്ലാന്റിക് സമുദ്രത്തിന്റെ ഒരു ശാഖയാണ്.
ഇത് ബ്രിട്ടനെയും ഫ്രാൻസിനെയും തമ്മിൽ വേർതിരിക്കുന്നു.
ഇതിന് 560 കിലോമീറ്റർ നീളവും 240 കിലോമീറ്റർ മുതൽ 34 കിലോമീറ്റർ വരെ വീതിയും ഉണ്ട്.
ഇരു രാജ്യങ്ങളെയും തമ്മിൽ ബന്ധിപ്പിക്കുന്ന റെയിൽപ്പാതയായ ചാനൽ ടണൽ ഇംഗ്ലീഷ് ചാനലിലെ കടലിനടിയിലൂടെയാണ് നിർമ്മിച്ചിരിക്കുന്നത് .
അരിപ്പ വനപ്രദേശം ഇംഗ്ലീഷ് വിലാസം https://ml.wikipedia.org/wiki/Arippa അരിപ്പയിലെ ജാതിവനക്കാടുകൾ മിരിസ്റ്റിക്ക ചതുപ്പ്
പശ്ചിമഘട്ടത്തിലെ ഒരു വന പ്രദേശമാണ് അരിപ്പ വനപ്രദേശം .
ഏഷ്യയിലെ ഏറ്റവും വലിയ ചതുപ്പ് പ്രദേശങ്ങളിലൊന്നായ ശാസ്താംനടയോട് ചേർന്ന് കുളത്തൂപ്പുഴ ഫോറസ്റ്റ് റേഞ്ചിലാണ് അരിപ്പ വന പ്രദേശം സ്ഥിതി ചെയ്യുന്നത്.
തിരുവനന്തപുരം ജില്ലയിലെ പെരിങ്ങമല ഗ്രാമ പഞ്ചായത്തിലാണ് ഈ പ്രദേശം.
അപൂർവയിനം പക്ഷി ഇനങ്ങളെ ഇവിടെ നിന്ന് കണ്ടെത്തിയിട്ടുണ്ടെങ്കിലും ഒദ്യോഗികമായി ഇവിടം പക്ഷി സങ്കേതമായി പ്രഖ്യാപിച്ചിട്ടില്ല.
‘അരിപ്പ അമ്മയമ്പലം പാച്ച്’ എന്ന പേരിൽ അറിയപ്പെടുന്ന ഈ സങ്കേതതത്തിൽ സമതല, നിത്യഹരിത വനമാണുള്ളത്.
വലിയ കുന്നിറക്കങ്ങളില്ലാത്ത നിരപ്പായിട്ടുള്ള വനമേഖലയായതിനാൽ പക്ഷികളെ കാണാനും നിരീക്ഷിക്കാനും കഴിയുന്നു എന്നതാണ് ഇവിടത്തെ സവിശേഷത.
കേരളത്തിലെ രണ്ടാമത്തെ ഫോറസ്റ്റ് ട്രെയിനിങ് കോളജ് സ്ഥിതി ചെയ്യുന്നത് ഇവിടെയാണ്.
മിരിസ്റ്റിക്ക ചതുപ്പ്
നല്ലയിനം കാട്ടുജാതി മരങ്ങൾ മാത്രം ഉള്ള ജാതി വനക്കാടുകൾ മിരിസ്റ്റിക്ക ചതുപ്പ് (Myristica swamps) ഇവിടെ ധാരാളമായി കാണപ്പെടുന്നു.
സമ്പന്നമായ ജീവജാലങ്ങൾക്ക് പേരുകേട്ട മിറിസ്റ്റിക്ക ചതുപ്പുകൾ കൊല്ലം ജില്ലയിലെ കുളത്തൂപ്പുഴ ഫോറസ്റ്റ് റേഞ്ചിന്റെ കീഴിലാണ് വരുന്നത്.
സമൃദ്ധമായ മിറിസ്റ്റിക്ക മരങ്ങളുള്ള ഈ ഉഷ്ണമേഖലാ ശുദ്ധജല ചതുപ്പ് വനങ്ങൾ ഭൂമിയിലെ പൂവുണ്ടാകുന്ന സസ്യങ്ങളിൽ ഏറ്റവും പ്രാകൃതമായി കണക്കാക്കപ്പെടുന്നു.
ഈ ജാതി മരങ്ങൾക്ക് ഇടതൂർന്ന വേരുകളുണ്ട്, കട്ടിയുള്ളതും കറുത്തതും നനഞ്ഞതുമായ എക്കൽ മണ്ണിൽ നിവർന്നുനിൽക്കാൻ അവയെ സഹായിക്കുന്നു.
മാക്കാച്ചികാടയും പക്ഷി വൈവിധ്യവും മക്കാച്ചിക്കാട
അപൂർവ പക്ഷിവർഗമായ മക്കാച്ചിക്കാട എന്ന ശ്രീലങ്കൻ ഫ്രോഗ് മൗത്തിനെ ആദ്യമായി പക്ഷിനിരീക്ഷകർ കണ്ടെത്തിയത് ഇവിടെ നിന്നാണെന്നു പറയപ്പെടുന്നു.
മലബാർ വേഴാമ്പൽ, വേഴാമ്പൽ,  മരപ്പട്ടി, താടിക്കാരൻ വേലിതത്ത കാട്ടുമൂങ്ങ , ചാരത്തലയൻ ബുൾബുൾ ചാരത്തലയൻ മീൻപരുന്ത് , മേനിപൊന്മാൻ, കാട്ടുപൊടി പൊന്മാൻ, കിന്നരിപ്പരുന്ത്, മീൻ കൂമൻ, മേനിപ്രാവ് കോഴി വേഴാമ്പൽ, ഉപ്പൻകുയിൽ, കാട്ടുതത്ത തുടങ്ങിയ 270ൽ ഏറെ പക്ഷിവർഗങ്ങൾ അരിപ്പയിൽ കണ്ടെത്തിയിട്ടുണ്ട്.
കേരളത്തിൽ കാണുന്ന വലിയ മരങ്കൊത്തിയായ ബ്ളാക്ക് വുഡ് പെക്കർ എന്ന കാക്ക മരങ്കൊത്തിയും പക്ഷികളിലെ ഗാനഗന്ധർവനായ ഷാമക്കിളി എന്ന ഇന്ത്യൻ ഷാമയേയും അരിപ്പ വനത്തിൽ ധാരാളമായുണ്ട്.
പക്ഷികൾക്കു പുറമേ ആന, കാട്ടുപോത്ത്, മ്ലാവ് , പന്നി, കേഴമാൻ, പുലി, മലയണ്ണാൻ, മരപ്പട്ടി, ചെന്നായ, കാട്ടുപൂച്ച, കൂരമാൻ, മുയൽ തുടങ്ങി നിരവധി വന്യമൃഗങ്ങളും വൈവിധ്യമാർന്ന മരങ്ങളും ഈ വനമേഖലയിലുണ്ട്.
അവലംബം ↑ ↑ ↑ ചിത്രശാല മഞ്ഞച്ചിന്നൻ ചാരവരിയൻ പ്രാവ് തുരുമ്പൻ തുമ്പി ചോലമണ്ഡലി പുറം കണ്ണികൾ അരിപ്പയിലെ പക്ഷി വൈവിധ്യത്തിന്റെ പട്ടിക
അരിപ്പൊടി
നന്നായി അരിഞ്ഞ അരിയിൽ നിന്ന് ഉണ്ടാക്കുന്ന ഒരു ഭക്ഷ്യവസ്തുവാണ് അരിപൊടി.
വിവിത തരത്തിലുള്ള വിഭവങ്ങൾ ഉണ്ടാക്കുവാൻ ഇത് ഉപയോഗിക്കപ്പെടുന്നു.
ഗോതമ്പ് മാവിന് പകരമാണ് അരി മാവ് ഉപയോഗിക്കുന്നത്.
അരിപ്പോടി വെളുത്ത അരിയിൽ നിന്നോ തവിട്ട് അരിയിൽ നിന്നോ ഉണ്ടാക്കാം.
പൊടി ഉണ്ടാക്കാൻ, അരിയുടെയോ നെല്ലിന്റെയോ തൊലി നീക്കം ചെയ്യുകയും അസംസ്കൃത അരി ലഭിക്കുകയും ചെയ്യുന്നു.
ദോശ, ഇഡലി, കേക്ക്, അട,പുട്ട്, ഇടിയപ്പം, കുഴലപ്പം , അച്ചപ്പം,ഉണ്ണിയപ്പം, ചിലതരം ബണ്ണുകൾ എന്നിവ ഉണ്ടാക്കാൻ അരിപ്പോടി ഉപയോഗിക്കാം.
സൗന്ദര്യവർദ്ധക വസ്തുക്കൾ
സൗന്ദര്യവർദ്ധക വ്യവസായത്തിൽ അരിപ്പോടി ഉപയോഗിക്കുന്നു.
അരിപ്പൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊല്ലം ജില്ലയിലെ പ്രശസ്ത പക്ഷിസങ്കേതമായ അരിപ്പൽ ഒരു സംരക്ഷിത വനപ്രദേശമാണ്.
മനോഹരമായ ഈ പ്രദേശം തിരുവനന്തപുരം ചെങ്കോട്ട റോഡിലാണുള്ളതു.
ഭൂരിഭാഗവും തിരുവനന്തപുരം ജില്ലയിലാണ്.
വനം വകുപ്പിന്റെ പരിശീലന കേന്ദ്രവും ഇവിടെയുണ്ട്.
അരിപ്പ ഇംഗ്ലീഷ് വിലാസം https://ml.wikipedia.org/wiki/Sieve ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ജനുവരി മുതൽ തുടരുന്നു.
അരിപ്പ
ആവശ്യമായ വസ്തുക്കളെ ആവശ്യമില്ലാത്തവയിൽ നിന്നും വേർതിരിച്ചെടുക്കാൻ സഹായിക്കുന്ന ഉപകരണമാണ് അരിപ്പ.
വലരൂപത്തിലുള്ള നൂലോ,കമ്പികളോ ഉപയോഗിച്ചാണ് മിക്ക അരിപ്പകളും നിർമ്മിച്ചിരിക്കുന്നത്.
പാചകത്തിനിടയിൽ ധാന്യങ്ങളും മറ്റും അരിക്കുന്നതിനും, തിളപ്പിച്ച ചായയിൽ നിന്ന് ചായപ്പൊടി വേർതിരിക്കുന്നതിനും അരിപ്പ ഉപയോഗിക്കാറുണ്ട്.
കെട്ടിട നിർമ്മാണ സമയത്ത് പൂഴിയിൽ നിന്ന് കല്ലും മറ്റും വേർതിരിക്കുന്നതിനും അരിപ്പ ഉപയോഗിക്കുന്നു.
ചിത്രശാല അടുക്കളയിലുപയോഗിക്കുന്ന അരിപ്പകൾ
അരിപ്രാവ് ഇംഗ്ലീഷ് വിലാസം https://ml.wikipedia.org/wiki/Spotted_Dove
അരിപ്രാവിന്റെ ശബ്ദം; പയ്യന്നൂരിൽ നിന്ന്
അമ്പലപ്രാവിനെക്കാൾ വലിപ്പം കുറഞ്ഞ ഒരിനം പ്രാവാണ്‌ അരിപ്രാവ് .
കേരളത്തിൽ സർവസാധാരണമായി കണ്ടുവരുന്ന ഈ പക്ഷി കൊളുംമ്പിഡേ (Columbidae) കുടുംബത്തിൽപ്പെടുന്നു.
ശാസ്ത്രനാമം സ്ട്രെപ്റ്റോപെലിയ ചൈനെൻസിസ് (Streptopelia chinensis).
കുട്ടത്തിപ്രാവ് , ചക്കരക്കുട്ടപ്രാവ് , ചങ്ങാലം , മണിപ്രാവ് എന്നീ പേരുകളിലും ഇത് അറിയപ്പെടുന്നു.
പക്ഷിയുടെ പുറത്തും മറ്റുമുള്ള വെള്ളപ്പുള്ളികൾ അരി വിതറിയതുപോലെ തോന്നുന്നതു കൊണ്ടാണ് ഇവയ്ക്ക് അരിപ്രാവ് എന്നു പേരു വന്നത്.
തൃശ്ശൂരിൽ നിന്നും പകർത്തിയ ചിത്രം ശരീര ഘടന
അരിപ്രാവുകളുടെ പുറവും ചിറകുകളുടെ മുൻപകുതിയും തവിട്ടുനിറമാണ്.
ഇതിൽ ഇളം ചുവപ്പുനിറത്തിൽ നിരവധി വട്ടപ്പുള്ളികളുണ്ടായിരിക്കും.
ഇവയുടെ തലയ്ക്കും കഴുത്തിനും ചാരനിറമാണ്; ഉദരഭാഗം തവിട്ടു ഛായയുള്ള ഇളം ചുവപ്പും, വാലിനടുത്ത് വെള്ളയും നിറമാണ്.
പിൻകഴുത്തിലും പുറകിലുമായി കാണപ്പെടുന്ന വീതിയുള്ള കറുത്തപട്ടയിൽ നിറയെ വെള്ളപ്പുള്ളികളുണ്ടായിരിക്കും.
നീണ്ട വാലിന്റെ മധ്യഭാഗത്തുള്ള നാലു തൂവലുകൾക്ക് തവിട്ടുനിറമാണ്.
വാലിന്റെ ഇരുവശവും ക്രമേണ നീളം ചുരുങ്ങി വരുമ്പോഴേക്കും തൂവലുകൾക്ക് കറുപ്പു നിറമായിരിക്കും.
ഈ കറുത്ത തൂവലുകളുടെ അറ്റത്തിന് വെള്ള നിറമാണ്.
പക്ഷിയുടെ ചുണ്ട് കറുപ്പും കണ്ണുകൾ കടും ചുവപ്പും കാലുകൾ ഇളം ചുവപ്പും നിറമായിരിക്കും.
ആവാസ രീതി അരിപ്രാവ്.
വയനാട്ടിലെ ദൃശ്യം
കുറ്റിക്കാടുകളിലും മരങ്ങൾ ധാരാളമുള്ള നാട്ടിൻപുറത്തുമാണ് അരിപ്രാവുകളെ പതിവായി കാണുക.
ജോടികളായോ ചെറുകൂട്ടങ്ങളായോ സഞ്ചരിച്ചാണ് അരിപ്രാവുകൾ ഇര തേടുന്നത്.
കൊഴിഞ്ഞുവീണ് നിലത്തുകിടക്കുന്ന വിത്തുകളാണ് ഇവയുടെ പ്രധാന ഭക്ഷണം.
ഇവ മാംസഭുക്കുകളല്ല.
മറ്റു പക്ഷികളെപ്പോലെ തുള്ളിച്ചാടുകയോ തത്തിത്തത്തി നടക്കുകയോ ചെയ്യാത്ത അരിപ്രാവുകൾ വളരെ സാവധാനം ഗൗരവത്തോടെ ഓരോ കാലെടുത്തുവച്ചാണ് നടക്കുക.
കുറുകിയ കാലുകളായതിനാലും മാറിടം ഉരുണ്ടു തള്ളി നിൽക്കുന്നതിനാലും നടക്കുമ്പോൾ അരിപ്രാവിന്റെ ദേഹം ഇരുവശങ്ങളിലേക്കും ആടിക്കൊണ്ടിരിക്കും.
ചിറകുകൾ ബലമായടിച്ചുകൊണ്ട് വളരെ വേഗത്തിൽ പറക്കുവാനും ഇവയ്ക്കു കഴിയുമെങ്കിലും വളരെയധികം ദൂരത്തേക്ക് പറക്കാറില്ല.
അരിപ്രാവുകൾ മൂന്നോ നാലോ ഉള്ള ചെറു കൂട്ടങ്ങളായോ ഇണകളായോ ഇരിക്കുമ്പോൾ കുറേസമയം കൂജനം പുറപ്പെടുവിച്ചുകൊണ്ടിരിക്കും.
കൂജനം പുറപ്പെടുവിക്കുന്നതിനുമുൻപും പിൻപും ഇവ വിവിധരീതിയിലുള്ള ആകർഷകമായ കസർത്തു വിദ്യ പ്രകടിപ്പിക്കാറുണ്ട്.
ഇവയുടെ ശബ്ദം ശ്രവണമധുരമാണ്.
മൃദുലവും നേരിയ സ്വരത്തിലുള്ളതുമായ കുകൂ-കൂർ-കുർ-കുർ-കുർ എന്ന താളം ഇവയ്ക്ക് ഒരിക്കലും തെറ്റാറില്ല.
അരിപ്രാവിന്റെ കൂട് വളരെ ലളിതമാണ്; പത്തോ ഇരുപതോ ഉണങ്ങിയ ചുള്ളികൾ കൂട്ടിപ്പരത്തി വച്ചാണ് കൂട് ഉണ്ടാക്കുക.
ഇവയ്ക്ക് പ്രത്യേക സന്താനോത്പാദന കാലമൊന്നുമില്ല.
ഒരു പ്രാവശ്യം രണ്ടു മുട്ടകളിടുന്നു.
മുട്ടകൾക്ക് വെള്ളനിറമാണ്.
മുട്ട വിരിഞ്ഞാൽ കുഞ്ഞുങ്ങൾ കൂട്ടിൽത്തന്നെ വിസർജിക്കുന്നതിനാലും മുതിർന്ന പക്ഷികൾ അത് നീക്കം ചെയ്യാത്തതിനാലും രണ്ടോ മൂന്നോ ദിവസം കൊണ്ട് ചുള്ളിക്കമ്പുകൾ ബലവും തടിപ്പും ഉള്ളതായിത്തീരുന്നു.
അരിപ്രാവുകളെ പശയുപയോഗിച്ചു കെണിയിലാക്കിയും വലയിട്ടു പിടിച്ചും കൊല്ലുന്നതിനാൽ എണ്ണം വളരെ കുറഞ്ഞിട്ടുണ്ട്.
മുട്ടകളും മാംസവും ഔഷധഗുണമുള്ളതാണെന്ന വിശ്വാസമാണ് ഇവയെ കൊലചെയ്യാൻ പ്രേരിപ്പിക്കുന്നത്.
ചിത്രശാല അരിപ്രാവ് അവലംബം Grimmett: Birds of India .
Inskipp and Inskipp, ISBN Pizzey and Knight: Field Guide to the Birds of Australia .
Angus Robertson, ISBN Trounsen and Trounsen: Australian Birds: A Concise Photographic Field Guide .
Cameron House.
പുറത്തേക്കുള്ള കണ്ണികൾ Streptopelia chinensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Streptopelia chinensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Birds In Backyards അരിപ്രാവ് നെല്ലിമരത്തിൽ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരിപ്രാവ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അരിപ്പാറ വെള്ളച്ചാട്ടം
കോഴിക്കോട് ജില്ലയിൽ തിരുവമ്പാടിക്കടുത്ത് ആനക്കാമ്പൊയിലിലാണ് ' അരിപ്പാറ വെള്ളച്ചാട്ടം '.
തിരുവമ്പാടി ടൗണിൽ നിന്ന് ഇവിടേക്ക്ആനക്കാമ്പൊയിൽ വഴിയിൽ ഏകദേശം 15 കിലോമീറ്ററോളം ദൂരമുണ്ട്.
ഡിടിപിസി ആണ് ഈ വെള്ളച്ചാട്ടത്തിന്റെ സംരക്ഷണം ഏറ്റെടുത്തിരിക്കുന്നത്.
സന്ദർശകരുടെ സുരക്ഷ ഉറപ്പാക്കുന്നതിനായി പുഴയുടെ തീരങ്ങളിലായി ഇരുമ്പ് കൈവരി നിർമിച്ചിട്ടുണ്ട്.
വർഷത്തിൽ ശരാശരി 50,000 പേർ എത്തുന്ന സ്ഥലത്ത്ആവശ്യമായ അടിസ്ഥാനസൗകര്യങ്ങൾ ഏർപ്പെടുത്തുന്നതിനായി  സ്വകാര്യസ്ഥലം ലഭ്യമാക്കി അവിടെ താത്കാലികമായി ഇൻഫർമേഷൻ സെന്റർ പ്രവർത്തിക്കുന്നു.
സുരക്ഷാ ഗാർഡുകളൂം ഉണ്ട്.
അരിപ്പാറയിൽ സഞ്ചാരികൾക്കായി ഫസിലിറ്റേഷൻ സെന്ററിന്റെയും, ടോയ്ലറ്റ് ബ്ലോക്കിന്റെയും, ടൂറിസ്റ്റുകൾക്ക് വിശ്രമിക്കാനും, വെള്ളച്ചാട്ടവും പ്രകൃതി ഭംഗിയും ആസ്വദിക്കാനുമുള്ള പവലിയന്റേയും നിർമ്മാണം ആരംഭിച്ചിരുന്നു.
പൊതുമേഖലാ സ്‌ഥാപനമായ സിഡ്കോയാണ് ഇതിന്റെ നിർമ്മാണ ചുമതല ഏറ്റെടുത്തത്.
ഇവിടെ ഒരു തൂക്കുപാലത്തിനുള്ള അനുമതിയും ലഭിച്ചിട്ടുണ്ടെന്ന് അറിയുന്നു.
എത്തിച്ചേരാൻ കോഴിക്കോട്ട് നിന്നും വരുന്നവർക്ക് തിരുവമ്പാടി നിന്നും 15 കിലോമീറ്ററോളം ഉണ്ട്.
മലപ്പുറം ജില്ലയിൽനിന്നാണെങ്കിൽ മുക്കത്തുനിന്നും പുല്ലൂരാം പാറ വഴിക്ക് 18 കിലോമീറ്റർ പോയാൽ മതി .
അവിടുന്ന് അർ കിലോമീറ്ററോളം നടക്കണം നായാടമ്പൊയിൽ വഴിയിൽ പോകുമ്പോൾ കോഴിപ്പാറ വെള്ളച്ചാട്ടത്തിനടുത്തേത്താം.
പ്രദേശത്തിന്റെ പരിപാലനത്തിനായി ഒരു ചെറിയ പ്രവേശനഫീ ഈടാക്കുന്നുണ്ട്.
മനോഹരമായ കാടിനിടിക്ക് തോട്ടങ്ങൾക്ക് നടുവിലൂടെ ആണ് ഇരുവഞ്ഞിപ്പുഴപ്രകൃതിരമണീയമായ്  ഈ വെള്ളച്ചാട്ടം സൃഷ്ടിച്ചിരിക്കുന്നത്.
ഈ വെള്ളച്ചാട്ടം സ്ഥിതിചെയ്യുന്നത്.
മിനുസമായ പാറകൾക്കിടയിലൂടെ ചെറുതും വലുതുമായ ചാട്ടങ്ങൾ ഒരുക്കി പുഴ ഒഴുകുന്നു.
ഇടയിൽ കുളങ്ങളും രൂപപ്പെട്ടിട്ടുണ്ട്.
യാത്രക്കാർ വാരാന്ത്യം ആഘോഷിക്കുന്നതിനു പറ്റിയതായതിനാൽ വാരാന്ത്യങ്ങളിൽ ധാരാളം ആൾക്കാർ ഇവിടെ എത്തുന്നു.
അപായം
സിയാൽ എറ്റെടുത്തിട്ടുള്ള മിനി ജലവൈദ്യുതപദ്ധതി ആരംഭിച്ചാൽ നദിയിലേ ഒഴുക്ക് കുറയുമെന്നും വെള്ളച്ചാട്ടം തന്നെ അപ്രത്യക്ഷമാകുമെന്ന് ഭയപ്പെടുന്നു.
ആവശ്യത്തിന് സുരക്ഷാക്രമീകരണങ്ങൾ ഇല്ലാത്തതിനാൽ ജില്ലാ ടൂറിസം പ്രമോഷൻ കൗൺസിൽ ഏറ്റെടുത്തതിൽപിന്നെ 19 പേരുടെ ജീവൻ അരിപ്പാറയിൽ പൊലിഞ്ഞു.
വർഷങ്ങൾക്ക് മുമ്പ് പാറയിൽ തെന്നി പുഴയിൽ പതിച്ച മാവൂർ കുറ്റിക്കാട്ടൂർ സ്വദേശിയുടെ മൃതദേഹം ഇനിയും കണ്ടുകിട്ടിയിട്ടില്ല.
കൂടുതൽ വായിക്കാൻ http://truevisionnews.com/news/arippara-waterfalls-kozhikkod/ https://www.tripadvisor.in/Attraction_Review-g297635-d8736694-Reviews-Arippara_Waterfalls-Kozhikode_Kozhikode_District_Kerala.html https://www.keralatourism.org/destination/arippara-waterfalls-kozhikode/555 അവലംബം Arippara water falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://www.mathrubhumi.com/travel/features/aripara-waterfalls-1.1816385 Archived 2017-05-20 at the Wayback Machine .
↑ http://www.deepika.com/LocalNews/Localdetailnews.aspx?id=306597 Distid=KL11
അരിപ്പോ തിരിപ്പോ
കേരളത്തിലെ പെൺകുട്ടികൾ പഴയകാലത്ത് കളിച്ചിരുന്ന ഒരു കളിയാണ് അരിപ്പൊ തിരിപ്പൊ .
എത്ര കുട്ടികൾ ചേർന്ന് വേണമെങ്കിലും കളിക്കാം.
കളിയിൽ ഏർപ്പെടുന്ന കുട്ടികൾ വട്ടത്തിലിരുന്ന് മധ്യത്തിൽ ഇരുകൈകളും ചേർത്ത് പരത്തി കമിഴ്ത്തി വെക്കും.
കൂട്ടത്തിൽ ഒരാൾ ഒരോ കൈയും തൊട്ട് ഇങ്ങനെ പറയും അരിപ്പോ തിരിപ്പോ തോരണി മംഗലം, പരിപ്പും പന്ത്രണ്ടാനീം കുതിരീം ചെക്കിട്ട മടക്കിട്ട പതിനാം വള്ളിക്കെന്തും പൂ?
മുരിക്കിൻ പൂ പാടുന്നതിനിടയിൽ ഒരോരാളുടെയും കൈകൾ ക്രമത്തിൽ തൊടുന്നുണ്ടാകും.
പറഞ്ഞവസാനിക്കുമ്പോൾ തൊട്ട കൈ എടുത്ത് മാറ്റും.
വായ്ത്താരി തുടരും.
മുരിക്കീ ചെരിക്കീ കിടന്നോളെ ,അഞ്ഞായെണ്ണ  കുടിച്ചോളെ, അക്കരെയുള്ളൊരു മാടോപ്രാവിന്റെ കൈയോ കാലോ ചെത്തി കൊത്തി മടങ്കാട്ട് ..
ഇപ്പോൾ തൊട്ട കൈയും എടുത്ത് മാറ്റും.
തുടർന്ന് ഡാ....
ഡീ...
ഡും..
എന്നു പറഞ്ഞ് തീരുമ്പോൾ തൊടുന്ന കൈയും എടുത്ത് മാറ്റും.
ഇത് ആവർത്തിച്ച് ചൊല്ലി കൈകൾ ഒരോന്നായി എടുത്ത് മാറ്റി അവസാനം ബാക്കി വരുന്ന  കൈ ഉടമ വിജയിച്ചതായി പ്രഖ്യാപിക്കുന്നു.
അവശേഷിക്കുന്ന കൈയുടമയാണു അടുത്തവട്ടം വായ്ത്താരി ചൊല്ലേണ്ടത്.
അരിനല്ലൂർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
കൊല്ലം ജില്ലയിലെ തേവലക്കര പഞ്ചായത്തിന്റെ കിഴക്കേ അറ്റം സ്ഥിതി ചെയ്യുന്ന ഗ്രാമം .
തേവലക്കര പഞ്ചായത്തിലെ 5 ,6 7,8 വാർഡുകൾ ഉൾപ്പെടുന്ന പ്രദേശമാണ് അരിനല്ലൂർ .
തേവലക്കര പഞ്ചായത്തും മൺട്രോതുരുത്ത് പഞ്ചായത്തും അതിർത്തി പങ്കിടുന്നത് അരിനല്ലൂരിലാണ്.
അസുരനല്ലൂർ എന്ന പുരാതന നാമം ലോപിച്ച് അരിനല്ലൂർ അയതാണ് എന്ന് ഒരൈതീഹം നിലനിൽക്കുന്നു
എയർഫോഴ്സ് ദ്വീപ്
കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ ഒരു ആൾത്താമസമില്ലാത്ത ദ്വീപാണ് എയർഫോഴ്സ് ദ്വീപ് ( Air Force Island ).